આ ઇમેજ સાથે તેના ઉપયોગ વિશે કોઈ માહિતી આપવામાં આવી નથી, પણ આખી વાત સહેલાઈથી સમજી શકાય એવી છે. આપણે જ્યારે આ ઇમેજ પર પહોંચીએ ત્યારે તે, એ દિવસની સૂર્ય અને તેની આસપાસના ગ્રહોની સ્થિતિ દર્શાવે છે. જોકે પછી તરત જ, સ્થિતિ બદલાતી રહે છે, અવિચળ સૂર્યની આસપાસ બધા ગૃહ તેમની નિશ્ચિત ભ્રમણકક્ષામાં પરિભ્રમણ કરતા રહે છે. ઇમેજના નીચલા જમણા ખૂણે તારીખ, મહિના, વર્ષ વગેરે બદલાતું રહે છે ઇમેજમાં છેક નીચે આપેલા સ્લાઇડરની મદદથી આપણે ટાઇમ ટ્રાવેલ કરી શકીએ છીએ! એટલે કે સ્લાઇડરને જમણી તરફ ખસેડીને કે પ્લસ પર ક્લિક કરીને ગ્રહોની પરિભ્રમણની ઝડપ વધારી શકીએ છીએ. સ્લાઇડરને ડાબી તરફ ખસેડી વિતેલા સમયમાં ગ્રહોની સ્થિતિ જોવા મળે છે અને ગ્રહો ઊંધી દિશામાં ગતિ કરે છે!